Հանս Հատեբուր

**Հանս Հատեբուր** (, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Ատալանտայի և Նիդերլանդների ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Գրոնինգեն
Հատեբուրը Գրոնինգենի ակադեմիայի սան է։ Իր պրոֆեսիոնալ դեբյուտը նշեց 2014 թվականի հունվարի 18-ին՝ Վալվեյկի դեմ խաղում։ Այս խաղում նա դարձավ գոլային փոխանցման հեղինակ և հեռացվեց խաղադաշտից հանդիպման 69-րդ րոպեին։ Իր առաջին գոլը խփեց մայիսի 18-ին՝ ԱԶ Ալկմարի դեմ խաղում՝ այս խաղում տալով նաև գոլային փոխանցում։ Առաջին հանդիպումը եվրոպական առաջնություններում Հատեբուրը անցկացրեց հուլիսի 17-ին՝ Եվրոպայի Լիգայի որակավորման 2-րդ փուլի Աբերդինի դեմ խաղում։ 2015 թվականի մայիսի 3-ին հոլանդացին խաղադաշտ դուրս եկավ Նիդերլանդների գավաթի ՊԵԿ Զվոլեի դեմ խաղում՝ օգնելով Գրոնինգենին հաղթել 2-0 հաշվով և նվաճել գավաթը։ 2016 թվականի նոյեմբերի 26-ին նա 2 գոլային փոխանցում տվեց ՊԵԿ Զվոլեի դեմ խաղում։ Գրոնինգենի առաջին թիմի կազմում Հատեբուրը անցկացրեց 111 հանդիպում՝ դառնալով 5 գոլի և 13 գոլային փոխանցման հեղինակ։

### Ատալանտա
2017 թվականի հունվարի 31-ին Հատեբուրը տեղափոխվեց Ատալանտա։ Իր դեբյուտը ակումբի կազմում անցկացրեց մարտի 19-ին՝ Պեսկարայի դեմ խաղում։ 2017-18 մրցաշրջանում հոլանդացին դարձավ թիմի հիմնական կազմի խաղացող՝ անցկացնելով 43 հանդիպում բոլոր մրցաշարերում և առաջացնելով Միլանի, Վալենսիայի և Բորուսիա Դորտմունդի հետաքրքրությունը։

Իր առաջին գոլը Ատալանտայի կազմում Հատեբուրը խփեց 2018 թվականի օգոստոսի 9-ին՝ Եվրոպայի Լիգայի որակավորման 3-րդ փուլի Հապոել Հայֆայի դեմ խաղում։ Առաջին գոլը Սերիա A-ում խփեց օգոստոսի 20-ին՝ Ֆրոզինոնեի դեմ խաղում։ Նոյեմբերի 11-ին հոլանդացին գոլ խփեց Ինտեր Միլանի դեմ խաղում։ 2019 թվականի փետրվարի 4-ին Հատեբուրը խփեց Կալյարիի դեմ հանդիպման միակ գնդակը, իսկ հանդիպումը ավարտվեց 1-0 հաշվով։ Մայիսի 15-ին նա մեկնարկային կազմում խաղադաշտ դուրս եկավ Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով։ 2018-19 մրցաշրջանում Հատեբուրը անցկացրեց 43 հանդիպում՝ դառնալով 6 գոլի ու 6 գոլային փոխանցման հեղինակ, և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում։

Իր դեբյուտը Չեմպիոնների Լիգայում Հատեբուրը նշեց 2019 թվականի սեպտեմբերի 18-ին՝ մեկնարկային կազմում խաղադաշտ դուրս գալով խմբային փուլի Դինամո Զագրեբի դեմ խաղում։

## Միջազգային կարիերա
Հատեբուրը ներկայացրել է Նիդերլանդները մինչև 20 և մինչև 21 տարեկանների երիտասարդական հավաքականներում։ Նիդերլանդների ազգային հավաքական առաջին անգամ հրավիրվեց 2018 թվականի մարտին՝ Անգլիայի և Պորտուգալիայի դեմ խաղերի համար։ Իր դեբյուտը ազգային հավաքականում նշեց մարտի 23-ին՝ Անգլիայի դեմ ընկերական խաղում։

2019 թվականի մայիսի 28-ին Հատեբուրը ընդգրկվեց Նիդերլանդների՝ ՈՒԵՖԱ Ազգերի Լիգայի եզրափակիչ փուլի համար վերջնական կազմում։ Նիդերլանդները զբաղեցրեց երկրորդ հորիզոնականը մրցաշարում՝ եզրափակչում 1-0 հաշվով պարտվելով Պորտուգալիային։

## Կարիերայի վիճակագրություն
### Ակումբային վիճակագրություն
*2020 թվականի հունվարի 13-ի դրությամբ*

### Միջազգային վիճակագրություն
*2020 թվականի հունվարի 13-ի դրությամբ*

## Նվաճումներ
### Ակումբային
**Գրոնինգեն**

* Նիդերլանդների գավաթ. 2014–15

**Ատալանտա**

* Իտալիայի գավաթ. երկրորդ տեղ. 2018–19

### Միջազգային
**Նիդերլանդներ**

* ՈՒԵՖԱ Ազգերի Լիգա. երկրորդ տեղ. 2018–19

## Ծանոթագրություններ

## Արտաքին հղումներ
* Հատեբուրի պաշտոնական Տվիտերի էջը
* Հատեբուրը transfermarkt-ում
* Հատեբուրը soccerbase.com-ում
* Հատեբուրը WhoScored.com կայքում
* Հատեբուրը Ատալանտայի պաշտոնական կայքում 
* Հատեբուրը Սերիա A-ի պաշտոնական կայքում 
* Հատեբուրը ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռենի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ